CELEX: 52008PC0024
Language: lv
Date: 2008-01-23
Title: Priekšlikums Padomes lēmums, ar ko pieņem Kopienas nostāju Pasaules tirdzniecības organizācijas Ģenerālpadomē par Ukrainas Republikas iestāšanos Pasaules tirdzniecības organizācijā

Svarīgs juridisks paziņojums

|

52008PC0024

Priekšlikums Padomes lēmums, ar ko pieņem Kopienas nostāju Pasaules tirdzniecības organizācijas Ģenerālpadomē par Ukrainas Republikas iestāšanos Pasaules tirdzniecības organizācijā  /* COM/2008/0024 galīgā redakcija - ACC 2008/0012 */  

	[pic] | EIROPAS KOPIENU KOMISIJA |Briselē, 23.1.2008COM(2008) 24 galīgā redakcija2008/0012 (ACC)PriekšlikumsPADOMES LĒMUMS,ar ko pieņem Kopienas nostāju Pasaules tirdzniecības organizācijas Ģenerālpadomē par Ukrainas Republikas iestāšanos Pasaules tirdzniecības organizācijā(iesniegusi Komisija)PASKAIDROJUMA RAKSTSUkrainas iestāšanās PTO noteikumu apskatsI IEVADSPasaules tirdzniecības organizācijas (PTO) dalībvalstu un Ukrainas Republikas vienošanās par Ukrainas iestāšanās noteikumiem organizācijā ir nobeiguma posmā. Tas panākts pēc 14 gadu ilgām sarunām, kas sākās 1993. gadā, kad Ukraina iesniedza pieteikumu par iestāšanos PTO. Lai ES varētu oficiāli atbalstīt Ukrainas iestāšanos, ir jāpieņem Padomes lēmums, kas apstiprina Ukrainas iestāšanās noteikumus.Iestāšanās noteikumu kopsavilkums ir izklāstīts turpmāk dokumentā.II UKRAINAS IESTĀŠANĀS PTO NOTEIKUMU KOPSAVILKUMS PA NOZARĒMRūpniecības precesUkrainas vidējā sākotnējā saistošā likme ( IBR ) ir 4,91 %, ko pakāpeniski samazinās līdz 4,81 % ( FBR ). Ir noteikts izpildes termiņš no 1 līdz 5 gadiem tikai 226 pozīcijām. Tādējādi vidējais pārejas laiks ir 0,05 gadi. Tikai 71 tarifa pozīcijai nodokļa likmes būs 15 % vai augstāka. 5 pozīcijām saglabāsies augstākā likme 25 % apmērā. Visi tarifi būs saistoši.Saistībā ar nozaru iniciatīvām tiks likvidēti tarifi attiecībā uz ITA , papīru, medicīnas iekārtām, mēbelēm un rotaļlietām. Pārējām nozaru iniciatīvām tarifi samazināsies zem 1 % (lauksaimniecības precēm 0,71 % un būvniecības iekārtām 0,35 %, tēraudam ( MSA ) 0,22% un farmaceitiskiem izstrādājumiem 0,05 %). Ķīmiskām vielām tarifus saskaņos 5,32 % apmērā.Tarifi mehānismiem un ierīcēm, kas ir ES visvairāk interesējošās nozares, būs 5,33 % apmērā. Automašīnām un to rezerves detaļām tarifi būs 7,97 % apmērā.Lauksaimniecības precesLauksaimniecības precēm vidējā sākotnējā saistošā likme ( IBR ) ir 11,05 %, ko samazinās līdz 10,61 %. Lauksaimniecībā tikai 20 tarifa pozīcijām ir noteikts izpildes termiņš (2 gadi). Augstākās likmes ir saulespuķu eļļai (30 %) un cukuram (50 %).PakalpojumiUkraina uzņemas saistības, kas padara iespējamu konkurenci vietējo un ārzemju pakalpojumu sniedzēju vidū praktiski visās nozarēs un apakšnozarēs, un tas būs izdevīgi gan Ukrainas ekonomikai, gan ES, kura šajā nozarē ir lielākā eksportētājvalsts pasaulē.Ārzemju pakalpojumu sniedzējiem nebūs jāsaskaras ar kvantitatīviem vai diskriminējošiem ierobežojumiem galvenajās pakalpojumu nozarēs, piemēram:-  profesionālie pakalpojumi,-  lielākā daļa uzņēmējdarbības pakalpojumu,-  pasta un kurjerpakalpojumi jomās, kuras nav valsts monopols,-  telekomunikāciju pakalpojumi,-  būvniecības pakalpojumi,-  izplatīšanas pakalpojumi,-  vides pakalpojumi,-  tūrisma pakalpojumi,-  lielākā daļa finanšu pakalpojumu un-  lielākā daļa transporta pakalpojumu, ieskaitot cauruļvadu transportu.Dažas nozares, kurās Ukraina neuzņemas saistības, ir izmeklēšanas un drošības pakalpojumi, audiovizuālie pakalpojumi, kosmosa transports un stumšanas un vilkšanas pakalpojumi jūras un dzelzceļa transportam. Dzelzceļa pasažieru un kravas transporta nozarē saistības attiecas tikai uz šo pakalpojumu patēriņu ārzemēs. Apdrošināšanas pakalpojumu nozarē Ukraina, tāpat kā pārējās PTO dalībvalstis, saglabā ierobežojumus attiecībā uz pārrobežu pakalpojumiem un ļaus atvērt tiešās filiāles tikai piecus gadus pēc pievienošanās PTO, saglabājot dažus ierobežojumus.Saistības saskaņā ar protokoluIestāšanās procesa pēdējā, daudzpusīgajā posmā PTO dalībnieki kopīgi centās nodrošināt Ukrainas tirdzniecības likumu un iestāžu principiālu atbilstību PTO noteikumiem un līgumiem, izklāstot tos pievienošanās protokolā un darba grupas ziņojumā. ES ir īpaši nozīmīgi turpmāk izklāstītie jautājumi.Cenu politikaUkraina ir apņēmusies nepiemērot importētiem produktiem obligātās minimālās cenas prasības. Pēc iestāšanās PTO maksu par dzelzceļa pārvadājumiem ar nediskriminējošiem noteikumiem piemēros precēm, ko pārvadā valsts iekšienē, importē, eksportē vai pārvadā tranzītā.Alkohola licencēšanas nodevasUkraina ir grozījusi tiesību aktus, nosakot nodevas par alkoholisko dzērienu un tabakas importa un eksporta licencēm UAH 780 (EUR 104) apmērā, kas atbilst sniegto pakalpojumu izmaksām un tādējādi ir saskaņā ar 1994. gada VVTT VIII pantu. Ukraina ir apņēmusies saglabāt šo līmeni, sākot no pievienošanās dienas.Iekšējo nodokļu piemērošana importamUkraina ir grozījusi tiesību aktus, atceļot diskriminējošo akcīzes nodokli importētiem alkoholiskajiem dzērieniem. Atcelts arī PVN atbrīvojums, ko piešķīra automašīnu, kuģu būves un lidmašīnu būves nozarē. Ukraina arī apņēmusies pēc pievienošanās PTO saglabāt šādu stāvokli un piemērot iekšējos nodokļus saskaņā ar PTO noteikumiem.Importa licencēšanas sistēmaUkraina ir grozījusi tiesību aktus, saskaņojot valsts importa licencēšanas procedūras ar PTO noteikumiem, ieskaitot Līgumu par importa licencēšanas procedūrām. Lielākā daļa PTO tiesību aktu šajā jomā jau ir transponēta valsts tiesību aktos, un dažus atlikušos noteikumus pieņems līdz pievienošanās brīdim.Muitas vērtējumsUkraina ir apņēmusies pēc pievienošanās PTO piemērot PTO noteikumus par muitas vērtējumu. Ukraina, veicot importa vērtējumu, neizmantos salīdzināmās cenas vai minimālās cenas, vai fiksētas vērtējuma likmes, un visas izmantotās vērtējuma metodes būs saskaņā ar metodēm, kas paredzētas Nolīgumā par 1994. gada VVTT VII panta īstenošanu.Izvedmuitas nodokļiUkraina ir apņēmusies pakāpeniski 5 līdz 8 gados būtiski samazināt izvedmuitas nodokļus, ko tā noteikusi metāllūžņiem, ādām, dzīviem liellopiem un eļļas augu sēklām. Pēc pievienošanās PTO plānotā samazināšana un samazinātās nodokļa likmes būs saistošas.SubsīdijasUkraina ir grozījusi tiesību aktus, atceļot PTO noteikumiem neatbilstošās subsīdijas, kas piešķirtas automašīnu, kuģu būves un lidmašīnu būves nozarē. Ukraina ir arī apņēmusies turpmāk neieviest šādas subsīdijas. Līdz iestāšanās dienai Ukraina sniegs PTO paziņojumu par subsīdijām.TranzītsUkraina pēc pievienošanās PTO piemēros visus valsts tiesību aktus, noteikumus un citus pasākumus, ar kuriem reglamentē preču tranzītu (ieskaitot enerģiju), kā arī izmaiņas attiecībā uz preču tranzīta pārvadājumiem saskaņā ar 1994. gada VVTT V panta noteikumiem un citiem PTO līguma noteikumiem.Intelektuālā īpašuma tiesībasUkraina nodrošina to, ka noteiktos apstākļos ģeogrāfiskās izcelsmes norādes lieto paralēli ar agrākajām preču zīmēm saskaņā ar 17. pantu Līgumā par intelektuālā īpašuma tiesībām, kas saistītas ar tirdzniecību. Ukraina arī nodrošina ģeogrāfiskās izcelsmes norādēm vienādu tiesību aizsardzību PTO dalībvalstu valstspiederīgajiem un Ukrainas valstspiederīgajiem. Ukraina paredz datu aizsardzību piecus gadus farmaceitiskiem izstrādājumiem un desmit gadus lauksaimniecības ķīmiskajām vielām. Saistībā ar intelektuālā īpašuma tiesību ieviešanu Ukraina ir uzņēmusies plašas saistības, ņemot vērā attiecīgās EK direktīvas noteikumus.III IETEIKUMSIesniedzot Padomei apstiprināšanai Ukrainas Republikas iestāšanās noteikumus PTO, Komisija uzskata, ka šie noteikumi ir līdzsvarots, bet drosmīgs tirgus atvēršanas saistību kopums, kas dos ievērojamus ieguvumus Ukrainai un tās PTO tirdzniecības partneriem.2008/0012 (ACC)PriekšlikumsPADOMES LĒMUMS,ar ko pieņem Kopienas nostāju Pasaules tirdzniecības organizācijas Ģenerālpadomē par Ukrainas Republikas iestāšanos Pasaules tirdzniecības organizācijāEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. panta 1. un 5. punktu saistībā ar 300. panta 2. punkta otro daļu,ņemot vērā Komisijas priekšlikumu,tā kā:(1) Ukrainas Republikas valdība 1993. gada 20. novembrī iesniedza pieteikumu par pievienošanos Pasaules tirdzniecības organizācijas (PTO) dibināšanas līgumam saskaņā ar šā līguma XII pantu.(2) Lai panāktu vienošanos par iestāšanās noteikumiem, kas būtu pieņemami Ukrainas Republikai un visiem PTO dalībniekiem, 1993. gada 17. decembrī tika izveidota Ukrainas iestāšanās darba grupa.(3) Komisija Kopienas vārdā veica sarunas par visaptverošām tirgus atvēršanas saistībām, kuras uzņemas Ukrainas Republika un kuras ir īpaši nozīmīgas Kopienai, un ir izklāstītas memorandā, kas 2003. gada 17. martā noslēgts starp sarunu dalībniekiem – Ukrainas Republiku un Komisiju.(4) Šīs saistības tagad ir iekļautas Ukrainas Republikas iestāšanās protokolā PTO.(5) Paredzams, ka iestāšanās PTO būs pozitīvs un ilgstošs ieguldījums Ukrainas Republikas ekonomisko reformu un ilgtspējīgas attīstības procesā.(6) Tāpēc šis iestāšanās protokols jāapstiprina.(7) PTO dibināšanas līguma XII pantā noteikts, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konferencei jāapstiprina iestāšanās noteikumi no PTO puses. PTO dibināšanas līguma IV 2. pantā noteikts, ka laikposmā starp ministru konferencēm to funkcijas īsteno Ģenerālpadome.(8) Attiecīgi ir jāpieņem Kopienas nostāja Ģenerālpadomē,IR PIEŅĒMUSI ŠO LĒMUMU.Vienīgais pants1. Kopienas nostāja PTO Ģenerālpadomē par Ukrainas Republikas iestāšanos PTO ir piekrist, ka Ukraina iestājas PTO.2. Šo nostāju Komisija pauž Kopienas vārdā.Briselē,Padomes vārdā —priekšsēdētājs[…]